דקלן רייס

דקלן רייס (באנגלית: Declan Rice; נולד ב-14 בינואר 1999) הוא כדורגלן אירי-אנגלי המשחק בעמדת הקשר בארסנל מהפרמייר ליג ובנבחרת אנגליה.

קריירת מועדונים
רייס נולד בלונדון, הורי אביו היו אירים מקורק ואמו אנגלייה. הוא החל לשחק כדורגל במועדון הנוער של צ'לסי ובגיל 14 עבר לאקדמיה לכדורגל של מועדון וסטהאם יונייטד. באפריל 2017 נכלל לראשונה בסגל הקבוצה הבוגרת ואת הופעת הבכורה שלו עשה כמחליף בדקת הסיום של המשחק האחרון לעונת 2016/2017 בפרמייר ליג. בעונת 2018/2019 בפרמייר ליג היה אחד המועמדים לתואר הכדורגלן הצעיר של השנה בליגה האנגלית. בעונת 2019/2020 בפרמייר ליג נבחר לשחקן המצטיין של וסטהאם יונייטד.

ב-15 ביולי 2023 נרכש על ידי ארסנל תמורת 105 מיליון פאונד, והפך לאנגלי היקר ביותר בכל הזמנים. ב-12 באוגוסט 2023 ערך הופעת בכורה בקבוצה, בניצחון 1–2 על נוטינגהאם פורסט.

קריירה בינלאומית
רייס שיחק במדי הנבחרות הצעירות של אירלנד. במאי 2017 נקרא לסגל הנבחרת הבוגרת ואת הופעת הבכורה שלו ערך במרץ 2018 במשחק ידידות מול נבחרת טורקיה.

בפברואר 2019 הודיע כי בכוונתו לשחק בעתיד עבור נבחרת אנגליה, המעבר אושר על ידי פיפ"א במרץ אותה שנה. רייס זומן לנבחרת האנגלית לקראת מוקדמות יורו 2020 ורשם את הופעת הבכורה שלו כשנכנס כמחליף במשחק מול צ'כיה. הוא פתח לראשונה בהרכב במשחק מול מונטנגרו. בנובמבר 2020 כבש לראשונה במדי הנבחרת במשחק מול איסלנד בליגת האומות.

נכלל בסגל נבחרת אנגליה לטורניר מונדיאל 2022.

קישורים חיצוניים

הערות שוליים

כדורגלנים אנגלים
קשרי כדורגל אנגלים
לונדון: כדורגלנים
כדורגלני וסטהאם יונייטד
כדורגלני ארסנל
כדורגלני נבחרת אנגליה
כדורגלני נבחרת אירלנד
כדורגלני יורו 2020
כדורגלני מונדיאל 2022
אנגלים ממוצא אירי
אנגלים שנולדו ב-1999